# Arròs

L'arròs és una planta herbàcia anual i semiaquàtica, de la família de les gramínies, de tija en canya, erecta, que arriba a tenir més d’un metre d’alçada, amb fulles linears de 5 a 10 mm d’amplada, una mica aspres, i espícules uniflores, proveïdes o no d’aresta, disposades en panícula. El seu gra és un dels principals aliments de la humanitat, inclòs a la dieta del 70% de la població mundial.

## Dites populars

* A Reus, per Sant Pere bou i arròs.
* Alberic és poble ric per l'arròs de fora coto, per les anyades de seda i les jugades de loto.
* Arròs, carbassa i peix mor en vi i en aigua neix.
* Arròs covat, per al gat.
* Arròs i bugada, foc de brasa.(Val.)
* Arròs, Catalina, que la carn embafa!
* Arròs, peix i pebrot, volen el vi ben fort.(Bar., Val.)
    (var.) L'arròs i el gaspatxo volen foc de borratxo.(Alcoi)
* D'arròs, cansalada i pa, en Josep us en vendrà.
* De totes maneres, arròs amb ceba.
* De València, ni l'arròs.
* Després de festa major, arròs amb espinacs.
* Els escolans de Santa Coloma tot menjant arròs es van cremar la gola.
* En treure l'arròs del foc no abandonis mai el lloc.
* L'arròs fa el ventre gros.(Empordà, Olot, Maestrat, Val.)
    (var.) L'arròs fa el ventre gros i la panxa prima.
    (var.) L'arròs fa el ventre gros i la panxa llisa, i no cal camisa.(Reus, Val.)
    (var.) Arròs fa el ventre gros i el pit estret.(Empordà)
* L'arròs i les patates bullides allarguen la vida.
* L'endemà de Nadal, arròs de catedral.
* Molt d'arròs fa mal al cos.(Cat.)
* Paella de pobre: arròs amb ceba i bacallà.
* Peix, arròs i pebre volen vi per beure.
* Per a arròs, en la Ribera; per a tomàquets Gandia; per a bon peix, en Altea; per a cacauet, Alzira.
* S'arròs fa es cap gros.(Mall., Men.)
* Sia d'arròs, sia de faves, estiga jo ple.(Mall.)
* Tant és arròs com fil negre.(Men.)
* Tot mariner de puny clos, creix dins s'aigo com s'arròs.
* Un plat d'aigua amb arròs, clavells i flors.

## Endevinalles

* En l'aigua me creï en l'aigua me muic, en ella me mengen i en ella me muic.
* Mirat per l'indret és un vegetal, mirat al revés sóc un mineral.
* Què és una cosa que té es cap en es foc i es peus dins s'aigo?

## Frases fetes i locucions

* Anar d'arròs.
          Anar convidat o de franc a algun lloc.
* Arròs i gall mort i gallina a l'olla.
          En relació a un bon dinar.
* Fer l'arròs a una dona.(Bar., Mataró)
          Festejar-la o fer-li l'amor.
* Fer-se l'arròs amb una cosa.(Valls)
          Guanyar molts diners
* Tenir una cosa d'arròs.
          Tenir una cosa de franc.

## Referències

* 1 2 3 Parés i Puntas, 1999, p. 475-524.
* ↑ Sanchis Guarner, 1983, p. 122, Vol. 5. Sector central interior.
* 1 2 3 4 Parés i Puntas, 1999, p. 307-333.
* ↑ Cinc mil refranys catalans i frases fetes, populars , 1965.
* 1 2 3 4 5 6 7 8 9 10 11 12 13 14 Alcover; Moll, 2002.
* 1 2 3 4 5 6 7 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 9 octubre 2024].
* 1 2 Castells, 2016.
* 1 2 Amades, 1982.
* ↑ Escoles Nacionals de Sant Josep, 1985.
* 1 2 3 Gomis i Mestre; 2015, pp75-76.

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Alcover, Antoni M.; Moll, Francesc de B. «arròs». A: Diccionari català-valencià-balear. Barcelona: IEC, 2002.
* Castells, Marta. Vegana i catalana: la cuina de tota la vida sense ingredients d'origen animal. Barcelona: Viena, 2016. ISBN 9788483308868.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Gomis i Mestre, Cels. Botànica popular catalana : dites i tradicions populars referents a les plantes (en català). La Bisbal d'Empordà: Sidillà, 2015 (Talaia clàssics, núm. 2). ISBN 9788494256462.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.
* Escoles Nacionals de Sant Josep. Endevinetes (en català). 1a edició. Eivissa: IEE, 1985 (Col·lecció "Nit de Sant Joan").